laion/Wikipedia-Exotic huggingface dataset:
החזית העממית (להקה)

החזית העממית הייתה להקה ישראלית שפעלה בשנים 1984 עד 1985. היא הוקמה על ידי שלומי ברכה, מייקל בנסון שהיו חלק מההרכב המקורי של משינה והקלידן ירון בכר. החזית העממית פעלה בתקופה בה משינה התפרקה באופן זמני לאחר מחלוקות בין יובל בנאי לברכה. לאחר הפירוק התפצלו חברי הלהקה ל"חזית העממית" בה פעלו ברכה ובנסון ול"שלום הציבור" בה פעלו יובל בנאי, אורן אליעזרי ואיגי דיין. ברכה שר וכתב את השירים של "החזית העממית", רובם באנגלית, בהם שירים שהפכו לחלק מהרפרטואר של משינה: "בלדה לסוכן כפול", "עתיד מתוק", ו"אבל אין", שנכללו באלבום הבכורה של משינה, ו"אופטיקאי מדופלם" שהיה הסינגל הראשון שהוציאה משינה. "החזית העממית" הופיעה במועדונים קטנים, אך ללא הצלחה, וברכה החל לזנוח את הרעיון להופיע בלהקה והחל לחפש עבודות אחרות. בשנת 1985 התפרקה "החזית העממית". לאחר פגישה מקרית של בנאי, ברכה ובנסון, בו בנאי השמיע לברכה את "אנחנו שניים", וברכה השמיע לבנאי את "קשיים בחקלאות". השירים הובילו לחזרה לשיתוף פעולה בין בנאי לברכה, והם חברו שוב והקימו מחדש את משינה. דרור נחום (עורך), עסקי הרוקנ'רול, פרק 1: 1983-1984 - התותח מצלצל פעמיים, זברה תקליטים, 2010 ביוגרפיה, באתר משינה משינה, באתר eylon1.co.il
מרלון דה חסוס

מרלון ג'ונתן דה חסוס פאבון (בספרדית: Marlon Jonathan de Jesús Pavón; נולד ב-4 בספטמבר 1991) הוא כדורגלן אקוודורי המשחק בעמדת החלוץ בקבוצת "אל נסיונל". דה חסוס התחיל את הקריירה שלו במועדון אל נסיונל מאקוודור ובמהלך שנותיו בקבוצה הושאל לקבוצת ריבר פלייט הארגנטינאית וכן לגרמיו הברזילאית לתקופה של כשלושה חודשים. בשנת 2011 עבר לקבוצת דפורטיבו קיטו, וממנה הושאל למכבי חיפה בתחילת עונת 2011/2012, ובינואר 2012 עבר לקבוצה האקוודורית אמלק. בספטמבר 2013 עבר לקבוצת מונטריי מליגת העל המקסיקנית. בשנים 2008–2011 הוא היה בסגל נבחרת אקוודור בכדורגל לנועד עד גיל 20. דה חסוס שיחק מספר פעמים בנבחרת אקוודור החל מ-2010. מדיה וקבצים בנושא מרלון דה חסוס בוויקישיתוף מרלון דה חסוס, באתר Transfermarkt מרלון דה חסוס, באתר Soccerway מרלון דה חסוס, באתר WorldFootball.net מרלון דה חסוס, באתר National Football Teams מרלון דה חסוס, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרלון דה חסוס".
אדן לכנר

אדן לכנר (בהונגרית: Lechner Ödön‏; 27 באוגוסט 1845 – 10 ביוני 1914) היה אדריכל הונגרי. נודע במיוחד בשל סגנונו, סגנון הזצסיון ההונגרי המקורי, השואב את מקורותיו מאר נובו פריזאי, יוגנדסטיל גרמני ומהזצסיון הווינאי, יחד עם השפעות מטורקיה ופרס ואמנות מדיארית הונגרית-עממית. בנייני הציבור אשר תכנן במפנה המאה העשרים נדמים לארמונות מקושטים בסגנון המשלב מזרח ומערב וניכרים בעבודות השימוש בפרזול בברזל (חומר חדש באותה עת) ובאריחי טרה קוטה מזוגגים המופיעים בעיקר על גבי הגגות ושואבים את עיצובם מאדריכלות עממית. זכה לכינוי "גאודי ההונגרי". מקבץ המבנים שתכנן הוצעו ב-2008 על ידי הונגריה להכלל כאתר מורשת עולמי. אחד מתלמידיו ועובדי משרדו היה מרצל קומור האדריכל ההונגרי-יהודי שנרצח בשואה והאדריכל ההונגרי-יהודי אף הוא, דז'ה יאקאב. לכנר נולד בבודפשט והתחנך בברלין. לאחר סיום לימודי האדריכלות נסע לסיור לימודי באיטליה, שארך כשנה. לאחר שחזר לבודפשט ב-1869 השתתף בתנופת הבנייה שאפיינה את הקמת השדרות המרכזיות של פשט במסגרת שותפות עם האדריכל גיולה פרטוש. לאחר מות רעייתו ב-1875 נסע לפריז ושהה שם כשלוש שנים במסגרתן התוודע לרעיונות האר נובו. ב-1889, לאחר כעשור של עבודה בהונגריה, במסגרתו תכנן את בתי העירייה של סגד, של נאג'בצ'קרק (כיום זרניאנין בסרביה) ושל קצ'קמט, נסע למסע בלונדון. לאחר חזרתו מלונדון ב-1890 החל לכנר לשלב בתכנוניו יותר מוטיבים עממיים-הונגריים ומזרחיים. הוא יצר קשר עם מפעל האריחים של וילמוש ז'ולניי (Vilmos Zsolnay) ואריחי הטרה קוטה המזוגגים היו לסימן היכר שלו. ב-1896 פירק סופית את שותפותו עם פרטוש. באותה שנה תכנן את אחד מגולות הכותרת של עבודתו, מוזיאון האמנות השימושית בבודפשט, כמו כן הקים באותה שנה את המועדון האלגנטי להחלקה על הקרח בפארק העירוני של בודפשט העשוי בעיקר ברזל וזכוכית. יחד עם מבני המוזיאון לגאולוגיה בבודפשט (1899–1896) ובנק הדואר לחסכון (Postatakarékpénztár;‏ 1902–1899) מהווה קבוצת מבנים זו את פסגת יצירתו המקורית וסגנונו הייחודי. סגנונו, כפי שבא לידי ביטוי בקבוצת מבנים זו בפרט, מתאפיין בעיטורים השואבים את השראתם מן המזרח התיכון, שילובי צבעים עזים, שימוש נועז בחומרים כברזל וזכוכית בנוסף לאריחי הטרה קוטה המזוגגים והעדר קווים ישרים, המקנה למבנים איכות "טבעית" כשל צמחים. עקב מאפיינים אלה זכה לכנר לכינויו "גאודי ההונגרי". ב-1912 תכנן את כנסיית סנט לסלו בסאות' נורווק, קונטיקט, בארצות הברית. כמו כן עבד בערוב ימיו בפרסבורג (דאז בהונגריה כיום ברטיסלאבה, סלובקיה) והקים בה את "הכנסייה הכחולה" והקומפלקס המקיף אותה. עבודתו המאוחרת מתאפיינת בחזרה לקווים נקיים עם פחות קישוטים ועיצוב פונקציונלי ומודרני יותר. בנק הדואר לחסכון המוזיאון לאמנות שימושית המוזאון הגאולוגי הכנסייה הכחולה בברטיסלאבה (1907–1913) אולם הספורט סנט לסלו (1914–1915) מדיה וקבצים בנושא אדן לכנר בוויקישיתוף בקשת ההכרה במקבץ בנייניו כאתר מורשת עולמי אדן לכנר, באתר "Find a Grave" (באנגלית) תמונה יומית מבודפשט
איילין קווין

איילין מרי קווין (באנגלית: Aileen Marie Quinn; נולדה ב-28 ביוני 1971) היא שחקנית אמריקאית שהתפרסמה בעיקר בתור הילדה אנני בסרט "אנני", תפקיד עליו הייתה מועמדת לשני פרסי גלובוס הזהב. קווין נולדה ברובע יארדלי שבפנסילבניה. שאבה את השראתה למשחק מאמה הלנאנן קווין שהייתה במקצועה מורה למשחק. התגלתה לראשונה בגיל 10 כשנבחרה מתוך למעלה מ-8,000 מועמדות לשחק בדרמה המוזיקלית של ג'ון יוסטון "אנני", בסרט הופיעה בתפקיד הילדה האדמונית היתומה אנני והועמדה ל לשני פרסי גלובוס הזהב, בקטגוריות השחקנית הטובה ביותר בסרט קומי/מוזיקלי והשחקנית החדשה הטובה ביותר של השנה. כילדה חוץ מלשחק, קווין גם שרה באופן מקצועי ובשנת 1982 שחררה את אלבום הסולו שלה "Bobby's Girl". בנוסף גם שרה מספר שירים מתוך פסקול הסרט "אנני". ב-1986 שיחקה לצידם של אלי גורנשטיין והלן האנט בתפקיד הנסיכה זורה בדרמה המוזיקלית הישראלית "נסיך צפרדע". בשנת 1994 השלימה קווין את לימודייה עם תואר מאוניברסיטת דרו. לאחר שסיימה את לימודייה עבדה קווין בתור מתורגמנית ובתור מורה לתיאטרון וספרדית. בשנת 2010 חזרה למסכים לאחר היעדרות ממושכת ושיחקה לצידם של זוכי האוסקר, טימותי האטון ומירה סורבינו בדרמה "סרקזם מרובה". הקוסם מארץ עוץ (1982) אנני (1982) נסיך צפרדע (1986) סרקזם מרובה (2010) (Bobby's Girl" (1982" אתר האינטרנט הרשמי של איילין קווין איילין קווין, ברשת החברתית פייסבוק איילין קווין, ברשת החברתית אקס (טוויטר) איילין קווין, ברשת החברתית אינסטגרם איילין קווין, במסד הנתונים הקולנועיים IMDb (באנגלית) איילין קווין, באתר "אידיבי", מאגר הידע העברי לקולנוע ישראלי ועולמי איילין קווין, באתר AllMovie (באנגלית) איילין קווין, באתר Rotten Tomatoes (באנגלית) איילין קווין, במסד הנתונים הקולנועיים KinoPoisk (ברוסית) איילין קווין, באתר Last.fm (באנגלית) איילין קווין, באתר AllMusic (באנגלית) איילין קווין, באתר MusicBrainz (באנגלית) איילין קווין, באתר Discogs (באנגלית) איילין קווין, באתר Songkick (באנגלית) איילין קווין, באתר SecondHandSongs
שירלי לילו

שירלי לילו (נולדה ב-10 במרץ 1979) היא שחקנית, זמרת, מדבבת וכוכבת ילדים ישראלית. שירלי נולדה ב-10 במרץ 1979 ברחובות, ליעקב ולילי לילו. החלה לשיר מגיל בית ספר יסודי. על-מנת לפתח את שירתה הצטרפה לילו ל"בימת הנוער" ברחובות, המפעילה בני-נוער בתחומי השירה, הדרמה והריקוד. שם התגלה לראשונה גם כישרון המשחק של לילו, כשהשתתפה במגוון מחזות-זמר. בבית הספר התיכון ע"ש עמוס דה-שליט ברחובות, בו למדה, התקבלה לילו למגמת תיאטרון. את שירותה הצבאי עשתה לילו בשתי להקות צבאיות שונות; בלהקת הבנות של חיל החינוך ובלהקת מפקדת חילות השדה (מפח"ש). מיד לאחר שחרורה מצה"ל הופיעה לילו בשלל הופעות לילדים בכל רחבי הארץ במסגרת התיאטרון שלנו. במקביל, למדה לילו בבית-הספר למשחק הדרך, אצל אייל כהן. ב-2004 השתתפה בעונה השנייה של תוכנית המציאות "כוכב נולד" והעפילה לחצי הגמר. ב-2009 הוציאה את אלבום הבכורה שלה, "שירלי לילו", תחת חסותה של חברת התקליטים פונוקול. האלבום זכה לביקורות מעורבות ממבקרי המוזיקה. בין השנים 2009–2012 פעלה לילו כזמרת ליווי במופעי הפסטיגל. כמו כן, ביצעה שירי פתיחה לסרטים וסדרות שונות, ביניהן "הרפתקאות רוקי ובולווינקל", "פוקימון שמש וירח", "רחוב 101 דלמטים" ו"עכברינה". ב-2004 השתתפה במחזמר "אלאדין", שהתבסס על האגדה "אלאדין ומנורת הקסמים" מ"סיפורי אלף לילה ולילה", בתוספת היבטים מסוימים שנלקחו מהעיבוד המונפש של חברת וולט דיסני. ב-2005 שיחקה במחזמר "בילבי". ב-2006 שיחקה את טינקר בל במחזמר "פיטר פן". ב-2007 שיחקה את לילי בהצגת הילדים "חלומות של חתולים" בהפקת התיאטרון שלנו. ב-2016 שיחקה בסדרת הטלוויזיה "הבאגיס", ששודרה בהוט, בתור "פרלה החיפושית". בשנת 2020 גילמה את כוכבת הילדים "לילו" בסדרה "שירו עם לילו". בנוסף משחקת לילו בהצגות: "דירה להשכיר", "הביצה שהתחפשה", "משלוש יוצאת אחת", ו"מביאליק ועד סטטיק", בהפקת התיאטרון שלנו. במשך הקריירה שלה דיבבה לילו בסדרות וסרטים שונים, ביניהם "גלקטיק פוטבול" "פוקימון יהלום ופנינה", "צ'רלי הולך לגן", "דובוני אכפת לי ובני דודים", "לשבור את הקרח - ההרפתקה של אולף", "הפינגווינים ממדגסקר", "אנגרי בירדס - הסרט", "פט שופ", "גולשים על הירח", "בייבי בוס", "דמבו", "הכוכב של אנדרה וטאטי", "הקול בראש", "לגו נינג'גו", "גוסט פורס", "לשיר 2", "ספיידי וחבריו המופלאים", "ערפדינה" ,"הרוח ומולי מגי", "אנקאנטו", "אדומה אש", "אמא ואני", "צוות תרנגול", "אליס במאפיית הפלאות", "בית הינשוף", "מון גירל ושדינוזאור", "הסנדקית הקסומה" ו"ביימקס!". לילו נשואה לאורי וייסמן ולזוג שתי בנות. 2009: שירלי לילו 2004: אלאדין 2005: בילבי 2006: סינדרלה שירלי לילו, סרטונים בערוץ היוטיוב שירלי לילו, במיזם "אישים" לתיעוד היצירה הישראלית שירלי לילו, במסד הנתונים הקולנועיים IMDb (באנגלית) שירלי לילו, באתר MusicBrainz (באנגלית) שירלי לילו, באתר MOOMA (בארכיון האינטרנט) האתר הרשמי של שירלי לילו בתאריך 12 במרץ 2007, בארכיון האינטרנט דודו כהן, ‏"כוכב נולד הפכה אותי למי שאני", באתר ‏מאקו‏, 14 ביוני 2009 שירלי לילו, באתר יוסמיוסיק, ‏2009-08-02
חסכם

חסכם הוא התקן המותקן על פתחי צינורות מים, וגורם לויסות והפחתת צריכת המים מהם. ברמה הטכנית החסכם בנוי מגוף מתכתי חסין חלודה, שינויי טמפרטורה, והשפעות כימיות, כשבתוכו קיימת טבעת גומי. בעת היתקלות המים הזורמים בהתקן החסכם, יוצר מרחב מעבר זרימת המים, בהתאם ללחץ המים תוך שמירה על יציבות ולחץ זרימתם. התקנת חסכמים עשויה לחסוך כשליש מתצרוכת המים הרגילה. בשנת 2010 נחקק חוק בישראל המחייב התקנת חסכמים במוסדות ציבוריים. בנוסף פתחה רשות המים במבצע ארצי להתקנת 2.8 מיליון חסכמים חינם בבתים פרטיים. מדיה וקבצים בנושא חסכם בוויקישיתוף מבצע ארצי להתקנת חסכמים, באתר רשות המים צבי לביא, משרד הבריאות: החסכמים הם מפגע בריאותי, באתר ynet, 2 בדצמבר 2009 ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
ראיית לילה

האם התכוונתם ל... אמצעי ראיית לילה – אמצעים טכנולוגיים המאפשרים קבלת מידע חזותי בחשיכה ראיית לילה (ביולוגיה) – יכולת טבעית לראייה בחשיכה
פילוסופיה של הפסיכולוגיה

פילוסופיה של הפסיכולוגיה היא תחום חקירה בפילוסופיה, שמטרתו דיון פילוסופי במושגים פסיכולוגיים. למושג הנפש מקום מרכזי בפילוסופיה של הנאורות שמיפתה את סוגי הישים בעולם. פילוסוף מרכזי בעניין זה, רנה דקארט, קבע כי הנפש היא יש עצמאי ונפרד, קטגוריה ישית שאיננה פיזית, ויש לה כשרים משלה. הדיון הפילוסופי המודרני דן בכשרים אלו באמצעות דיון במושגים פסיכולוגיים כגון חשיבה, דמיון, רגשות, הבנה, ידיעה, וכיוצא בזה. תרומה משמעותית לדיון בפילוסופיה של הפסיכולוגיה סיפק הפילוסוף לודוויג ויטגנשטיין שהציע שיטה פילוסופית של בירור דקדוקי שבה הוא מתאר את המאפיינים ההכרחיים למושגים בכלל ולמושגים פסיכולוגיים בפרט. מיפוי של סוגי המושגים, הקשר ביניהם, המאפיינים הייחודיים לכל מושג וכיוצא בזה היא מתרומתו החשובה של ויטגנשטיין. לומר כי ראייה ושמיעה יכולים להיות מופרעים ומוסחים אך הבנה וידיעה לא, היא הערה על המושגים הללו ועל המאפיין הכללי שיש למושגי חושים מול מושגים שניתן לקרוא להם קוגניטיביים, כגון ידיעה והבנה (אין מובן לאמירה "אתה מפריע לי לדעת היכן אני גר"). מדיה וקבצים בנושא פילוסופיה של הפסיכולוגיה בוויקישיתוף פסיכולוגיה - פילוסופיה, דף שער בספרייה הלאומית ערך זה הוא קצרמר בנושא פסיכולוגיה. אתם מוזמנים לתרום לוויקיפדיה ולהרחיב אותו.
ביטול חמץ

ביטול חמץ היא כינוי לאחת הדרכים לקיים את מצוות השבתת חמץ לפני חג הפסח. לפי רוב הדעות, מעיקר הדין, ביטול החמץ לבדו מספיק כדי לצאת ידי חובה אך חז"ל הוסיפו על הביטול גם את בדיקת החמץ וביעורו. על אופיו של הביטול ועל צורתו ההלכתית קיימים דיונים נרחבים בספרות הראשונים. על מקור החיוב בתורה על מצוות הביטול נחלקו רש"י ובעלי התוספות. אך למעשה אין זו מחלוקת על המקור בלבד. עצם מהותו של הביטול שונה לפי כל אחד מהמקורות השונים. מדבריו של רש"י נראה כי הביטול הוא קיום מצוות "תשביתו" שנאמרה בתורה: ”... אַךְ בַּיּוֹם הָרִאשׁוֹן תַּשְׁבִּיתוּ שְּׂאֹר מִבָּתֵּיכֶם כִּי כָּל אֹכֵל חָמֵץ וְנִכְרְתָה הַנֶּפֶשׁ הַהִוא מִיִּשְׂרָאֵל מִיּוֹם הָרִאשֹׁן עַד יוֹם הַשְּׁבִעִי” (ספר שמות, פרק י"ב, פסוק ט"ו) ועל זה מעיר רש"י: "דכתיב 'תשביתו' ולא כתיב 'תבערו', והשבתה דלב היא השבתה". לדבריו, כאשר התורה מצווה להשבית את החמץ, אין הכוונה להשבתה מציאותית, אלא די בהשבתה בלב. הרמב"ן בחידושיו למסכת פסחים מבאר: "ביטול כשמו, שיבטלו בלבו מתורת חמץ ואינו רוצה בקיומו, וכך הוא משמעות ההשבתה בכל מקום, כעניין ולא תשבית מלח ברית אלהיך, לא תבטל, וכן נמי [גם] משמעות שביתה - ביטול, וכן אונקלוס מתרגם תבטלון חמירא". לעומת רש"י, הר"י בתוספות סובר שמקור הביטול הוא מדרשת הגמרא: ”לֹא יֵרָאֶה לְךָ - שלך אי אתה רואה אבל אתה רואה של אחרים ושל גבוה” (ספר שמות, פרק י"ג, ז'), מדרשה זו עולה שאדם עובר על איסור חמץ של "בל ייראה ובל יימצא" רק אם החמץ שייך לו. כשמדובר בחמץ של אחרים, אפילו אם הוא נמצא ברשותו, אינו עובר עליו. מהות האיסור היא בזיקה הממונית שיש בין האדם לחמץ. וכאן, לשיטתו, נכנס עניין ביטול החמץ, שהוא למעשה הפקר: "דמאחר שביטלו הוי הפקר ויצא מרשותו". בדיקת חמץ ביעור חמץ השבתת חמץ הרב שלמה יוסף זוין, המועדים בהלכה, מכון התלמוד הישראלי, ירושלים, תש"ם. הערך "ביטול חמץ", באתר ויקיסוגיה הרב אליעזר מלמד ביטול חמץ וביעורו בפניני הלכה מידע על ביטול חמץ בקטלוג הספרייה הלאומית "מדאורייתא, בביטול בעלמא סגי [די]" (תלמוד בבלי, מסכת פסחים, דף ד', עמוד ב') תלמוד בבלי, מסכת פסחים, דף ד', עמוד ב' ד"ה בביטול בעלמא חידושי רמב"ן למסכת פסחים, ד' ב, באתר ספריא תלמוד בבלי, מסכת פסחים, דף ה', עמוד ב' תוספות על תלמוד בבלי, מסכת פסחים, דף ד', עמוד ב' ד"ה מדאורייתא הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
אצטדיון לוקומוטיב

אצטדיון לוקומוטיב הוא שם של מספר אצטדיונים. האם התכוונתם ל... אוזבקיסטן אצטדיון לוקומוטיב (טשקנט) אוקראינה אצטדיון לוקומוטיב (דונצק) בולגריה אצטדיון לוקומוטיב (מזרדה) אצטדיון לוקומוטיב (סופיה) אצטדיון לוקומוטיב (פלובדיב) אצטדיון לוקומוטיב (רוסה) גאורגיה אצטדיון לוקומוטיב (טביליסי) רוסיה אצטדיון לוקומוטיב (מוסקבה) אצטדיון לוקומוטיב (ניז'ני נובגורוד) אצטדיון לוקומוטיב (צ'יטה)
MusicBrainz

MusicBrainz הוא מאגר מידע מוזיקלי אינטרנטי, שמבוסס על קוד פתוח. האתר מכיל מידע על אמנים: זמרים, זמרים יוצרים, הרכבים מוזיקליים ומוזיקאים, תקליטיהם ושיריהם ועל היחסים ביניהם. המידע על האלבומים מכיל את כותרות האלבום, שמות השירים ואורכם. המידע באתר מתוחזק על ידי עורכים מתנדבים. כמו כן, המידע על התקליטורים כולל גם תאריכי הוצאה, מקומות הפצה ומספרי זיהוי של התקליטורים. נכון ל-9 ביולי 2016 האתר מכיל מידע על 1,094,897 אמנים, 1,636,741 אלבומים ו-20,509,451 שירים. מדיה וקבצים בנושא MusicBrainz בוויקישיתוף אתר האינטרנט הרשמי של MusicBrainz (באנגלית) MusicBrainz, ברשת החברתית פייסבוק MusicBrainz, ברשת החברתית אקס (טוויטר) MusicBrainz, הבלוג הרשמי מילון מידע MusicBrains "Database Statistics". MusicBrainz. נבדק ב-2016-07-09. ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
כדורי

האם התכוונתם ל... אנשים ששם משפחתם "כדורי" (שם משפחה יהודי-עיראקי) וכן מוסדות ומקומות הקרויים על שמם: משפחת כדורי – משפחה בריטית עשירה, במקור יהודים מזרחים מבגדאד הרב יצחק כדורי - הידוע בתואר "זקן המקובלים" הברון אליעזר כדורי - איש עסקים ונדבן יהודי בהונג קונג סר אליס (אליהו) כדורי - איש עסקים ונדבן יהודי בהונג קונג בית הספר החקלאי כדורי – בית ספר שהוקם מכספי עזבונו של אליס כדורי לרגלי הר תבור כדורי (מרכז אזורי) – היישוב ליד בית הספר החקלאי כדורי מכון כדורי בטולכרם – בית ספר חקלאי בטולכרם שהוקם מכספי עזבונו של אליס כדורי אלי כדורי – היסטוריון ואיש מדע המדינה יהודי-בריטי אלי כדורי (סופר) – סופר ישראלי בית הכנסת כדורי (או בית הכנסת מקור חיים) - בית כנסת בפורטו, שהוקם במימון משפחת כדורי לורנס כדורי – איל הון ונדבן יהודי מהונג קונג מיכאל כדורי – מנהל עסקים ונדבן ממוצא יהודי-עיראקי רצח תמר ויהודה כדורי – רצח ב-2019 בירושלים שנעשה על רקע לאומני, אך לפני פיענוח הרצח חברי המשפחה נחשדו ברצח עצמים הקשורים לצורה הגאומטרית כדור: עט כדורי מיסב כדורי (הנדסת מכונות) צביר כדורי – סוג של צביר כוכבים גל כדורי (פיזיקה) מפרק כדורי (אנטומיה) - סוג של מפרק סינוביאלי
האוניברסיטה למדעי הגסטרונומיה

האוניברסיטה למדעי הגסטרונומיה (באיטלקית: Università degli Studi di Scienze Gastronomiche) היא מוסד אקדמי בינלאומי בצפון איטליה. הקמפוס שוכן בברה (אנ'), עיר בנפת קונאו בצפון-מערב פיימונטה. היא נוסדה על ידי קרלו פטריני, מייסד תנועת מזון איטי בשנת 2004, כאוניברסיטה הראשונה שמוקדשת ללימוד הקשר בין אוכל לתרבות. האוניברסיטה למדעי הגסטרונומיה נמצאת ב-Pollentia, בפרוורי ברה, איטליה, ושם היא שוכנת בשני מבני משק משופצים מהמאה ה-19, Agenzia di Pollenzo ו-Cascina Albertina. ה-Agenzia, שכיום נראית כמו טירה קטנה, מחולקת לארבעה חלקים: האוניברסיטה, מסעדת "גואידו" לה כוכב במישלן, מרתף יין (Banca del Vino) ו-Albergo dell'Agenzia, מלון אלגנטי ואולם כנסים. מבני המנהלה של האוניברסיטה וחדרי הלימוד משתרעים בין שני הבניינים. הסטודנטים מתגוררים במרחק של 10 קילומטרים מ-Pollenzo, בעיר ברה, איטליה. האוניברסיטה למדעי הגסטרונומיה מציעה תוכנית לתואר ראשון בת שלוש שנים (תואר ראשון במדעי הגסטרונומיה, בן 180 שעות לימוד אקדמיות), שתי תוכניות לימודים בנות שנה אחת כל אחת לתואר שני (גסטרונומיה ותיירות איטלקית, תרבות ותקשורת המזון, כל תוכנית בת 60 שעות לימוד אקדמיות), ותוכנית לתואר שני בת שנתיים (תואר שני בקידום וניהול המורשת התיירותית והגסטרונומית, בת 120 שעות לימוד אקדמיות). פרט לתוכנית בת השנתיים, הסטודנטים לומדים במשולב מדעי הרוח (היסטוריה של האוכל, אסתטיקה של המזון), מדע וטכנולוגיה של האוכל (בכלל זה מדעי התזונה, עקרונות מולקולריים של המזון, אגרואקולוגיה, חקלאות אורגנית ואתנוביולוגיה), אנתרופולוגיה, סוציולוגיה, תקשורת וכלכלה של האוכל. בנוסף לשיעורים בכיתה ובבית, הסטודנטים נדרשים להשתתף במחקר שדה ברחבי אירופה והעולם. במהלך הלימוד הסטודנטים פוגשים חוואים מקומיים, יצרני מזון, ופרופסורים שמסבירים לעומק על כל מוצר, מסורתו ודרך יצורו. הסטודנטים גם שוהים ומבקרים באזורי יצור המזונות, נוכחים בפרקטיקות מקומיות ומסורתיות וטועמים מגוון רחב של מאכלים ומשקאות אזוריים. כך הם משלבים עבודה תאורטית ומעשית כאחד. בעוד שכמה מהקורסים ניתנים באנגלית, מעודדים את הסטודנטים להיות בעלי ידע טכני רחב באיטלקית ובאנגלית גם יחד. האוניברסיטה למדעי הגסטרונומיה עורכת בחודש אוקטובר כנס "טרה מדרה" (Terra Madre - רשת של קהילות אוכל, שכל אחת מהן מוקדשת להפקת מזון איכותי ובר-קיימא) דו-שנתי במסגרת אירועי "סלון דל גוסטו" בטורינו. מעודדים את כל הסטודנטים לקחת חלק ולהשתתף בסדנאות ובסמינרים הרבים המעניינים אותם. פעילות נוספת מחוץ לתוכנית הלימודים היא כנס ה-Slow Fish הדו-שנתי בג'נובה באביב. מדיה וקבצים בנושא האוניברסיטה למדעי הגסטרונומיה בוויקישיתוף אתר האינטרנט הרשמי של האוניברסיטה למדעי הגסטרונומיה (באיטלקית ובאנגלית) אתר האוניברסיטה למדעי הגסטרונומיה האוניברסיטה למדעי הגסטרונומיה, ברשת החברתית פייסבוק האוניברסיטה למדעי הגסטרונומיה, ברשת החברתית אקס (טוויטר) האוניברסיטה למדעי הגסטרונומיה, ברשת החברתית אינסטגרם
מרכז גולדסטון לתקשורת חלל עמוק

מרכז גולדסטון לתקשורת חלל עמוק (באנגלית: Goldstone Deep Space Communications Complex; בראשי תיבות: GDSCC), שנקרא בדרך כלל מצפה גולדסטון, הוא מרכז תקשורת רדיו ורדיו־טלסקופים הנמצא במדבר מוהאבי בקליפורניה. המרכז מופעל על ידי תאגיד ITT עבור המעבדה להנעה סילונית (JPL) ומשמש בעיקר למעקב ותקשורת עם משימות חלל. המרכז משמש כחלק מרשת החלל העמוק של נאס"א, ונחשב אחד משלושה מרכזים מסוגו בעולם (השניים האחרים הם מרכז מדריד לתקשורת חלל עמוק סמוך למדריד ומרכז קנברה לתקשורת חלל עמוק סמוך לקנברה). האנטנות במרכז גולדסטון שימשו גם כרדיו־טלסקופים למיפוי קוואזרים ומקורות רדיו שמימיים נוספים; מיפוי רדארי של כוכבים, הירח, שביטים ואסטרואידים; איתור שביטים ואסטרואידים העלולים לפגוע בכדור הארץ; וחיפוש אחר אינטראקציות של נייטרינו בירח על ידי שימוש באנטנות. במרכז קיימות 5 צלחות: DSS-13 (ונוס) בקוטר 34 מטר. DSS-14 (מארס) בקוטר 70 מטר. DSS-15 (אורנוס) בקוטר 34 מטר. DSS-24, 25, 26 (אפולו) בקוטר 34 מטר. DSS-27, 28 (ג'מיני) בקוטר 34 מטר. רשת חלל עמוק מרכז מדריד לתקשורת חלל עמוק אתר האינטרנט הרשמי של מרכז גולדסטון לתקשורת חלל עמוק (באנגלית) אתר מרכז גולדסטון (באנגלית) מערכת התקשורת לחלל העמוק של נאס"א (באנגלית)
חסן יוסף ח'ליל

שייח' חסן יוּסֶף ח'ליל (בערבית: حسن بن يوسف بن خليل; נולד ב-1955 באל ג'אנייה) הוא בכיר בארגון חמאס ביהודה ושומרון. חסן ח'ליל נולד ב-1955 בכפר אל ג'אנייה הסמוך לרמאללה (שהייתה אז תחת שלטון ירדני). אביו היה האימאם והמואזין של הכפר. בגיל צעיר נשלח בידי אביו לירושלים ללמוד שריעה, ובגיל 18 התמנה לאימאם ברמאללה. בהמשך נשלח לירדן ללימודי אסלאם מתקדמים, ושב לאזור רמאללה. בשנת 1977 התחתן, ובשנת 1985 עבר עם משפחתו לאל-בירה, והפך לאימאם של מחנה הפליטים אל-אמערי. לדברי בנו מסעב חסן יוסף, ב-1986 השתתף ח'ליל בישיבה המייסדת של ארגון חמאס (אם כי מקורות אחרים טוענים שהארגון הוקם מאוחר יותר). ב־1989 נעצר ונכלא בפעם הראשונה. בשנת 1992 גורש ללבנון, יחד עם מנהיגי ארגוני טרור רבים, בעקבות חטיפת נסים טולדנו ורציחתו. לאורך השנים נעצר פעמים רבות נוספות, בין השאר במהלך שתי האינתיפאדות ולאחר חטיפת שלושת הנערים. במצטבר ישב 17 שנה בכלא הישראלי. בתקופת האינתיפאדה השנייה שימש דובר החמאס, ונחשב לאחד ממנהיגיו הרוחניים של הארגון. ב־2006, בעודו במאסר, נבחר למועצה המחוקקת הפלסטינית מטעם החמאס. יוסף נחשב כמתון יחסית בין אנשי החמאס ומשמש כמנהיג דתי ולא כמנהיג צבאי. בשנת 2004 אמר כי חמאס יהיה "מוכן למדינה פלסטינית בגבולות 1967 עם הפסקת אש לטווח ארוך". הוא הסביר כי "פירושה של הפסקת אש בשבילנו הוא ששני צדדים לוחמים חיים זה בצד זה בשלום וביטחון לתקופה מסוימת, שמתאימה להתחדשות. פירוש הדבר, שחמאס מקבל שהצד השני יחיה בשלום ובביטחון". בראיון עמו בשנת 2006 אמר כי אם יזכה החמאס בבחירות יתנהל משא ומתן עם ישראל. יוסף נשוי לסבחה, ולהם תשעה ילדים. בנו הבכור, מסעב חסן יוסף, שימש כסוכן שב"כ, וניצל את מעמדו כבנו של מנהיג רוחני בכיר בחמאס כדי להעביר לכוחות הביטחון מידע רגיש, ולמנוע פיגועים רבים. מאוחר יותר מסעב התנצר, עבר לארצות הברית, ופרסם את קורותיו בספר. השייח' יוסף הכחיש שבנו היה חבר בחמאס והודיע כי אינו מכיר בו עוד. מסעב חסן יוסף, בן החמאס (מאנגלית: דפנה לוי), הוצאת מודן, 2010 מסעב חסן יוסף, בן החמאס, עמודים 21–29 מסעב חסן יוסף, בן החמאס, עמוד 35 אבו עלא: ישראל שולחת מסר ברור שאינה מעוניינת לתת הזדמנות לתהליך השלום, באתר הארץ, 2 בדצמבר 2004 חסן יוסף: דלתות חמאס פתוחות לכל, באתר וואלה
קיקה (חברה)

קיקה (בגרמנית: kika) היא רשת רהיטים בינלאומית שמרכזה בסנקט פלטן שבאוסטריה. קבוצת קיקה מונה מעל 70 חנויות, רובן באירופה. הרשת נוסדה בשנת 1973 על ידי איש העסקים האוסטרי הרברט קוך (Herbert Koch; נולד 1941), לאחר שהחל לנהל את רשת הרהיטים ליינר (Leiner) שבבעלות משפחתו מאז 1910. החנות הראשונה של קיקה הוקמה בווינה בשיטת "שלם וקח", וזכתה להצלחה רבה. מאז הרשת הלכה והתפתחה וחנויות רבות נפתחו באוסטריה. במאי 2010 מנתה קבוצת קיקה באוסטריה לבדה 32 חנויות תחת המותג קיקה, ועוד 17 חנויות תחת המותג הוותיק יותר ליינר. החל משנת 2000 התרחבה הרשת למדינות מזרח אירופה - הונגריה, צ'כיה, סלובקיה, קרואטיה, סרביה, רומניה. באמצעות זכיינים מקומיים, נפתחו גם חמש חנויות ברוסיה ובעבר גם שתי חנויות בערב הסעודית (שנסגרו). סניף ישראלי נפתח ב-6 בספטמבר 2011 באזור התעשייה נתניה (בסמוך לסניף של רשת איקאה) על ידי איש העסקים יהודה פורת יחד עם סלומון בטיטו, אולם הסניף נתקל בקשיים כלכליים, לאחר שרשם הפסדים בשנת 2011, ונסגר כעבור כחצי שנה, ב-10 במאי 2012; ונפתח מחדש למכירת חיסול עד 15 ביולי 2012. תוכניות לפתיחת סניף נוסף בחיפה לא יצאו לפועל. מדיה וקבצים בנושא קיקה בוויקישיתוף אתר האינטרנט הרשמי של קיקה קיקה, ברשת החברתית פייסבוק קיקה, ברשת החברתית אינסטגרם קיקה, באתר פינטרסט נתוני קבוצת קיקה (מאי 2010) - קבוצת קיקה (באנגלית) מירב קריסטל, תחרות לאיקאה: קיקה תפתח בספטמבר, באתר ynet, 20 ביוני 2011 מירב קריסטל, קיקה: "אנחנו לא סופרמרקט של רהיטים", באתר ynet, 30 באוגוסט 2011 נורית קדוש, ארבעה חודשים אחרי הפתיחה המתוקשרת: קיקה לא בועטת, באתר nrg‏, 9 בינואר 2012 אפרת בראשי‏, קיקה: כל הסיבות לכשלון הרשת בארץ, באתר וואלה, 10 במאי 2012 רענן בן צור, קיקה סגורה, העובדים בוכים: "מכרו לנו בלוף", באתר ynet, 10 במאי 2012 נווית זומר, קיקה לא שילמה שכר; חשש להמשך פעילותה, באתר ynet, 9 במאי 2012 מירב קריסטל, רשת הרהיטים קיקה תפתח חנות בחוצות המפרץ, באתר ynet, 15 באוגוסט 2011
פאת'פיינדר

האם התכוונתם ל... פאת'פיינדר (פורטל) – פורטל אינטרנט מארס פאת'פיינדר – גשושית אמריקאית שנחתה על מאדים פונטיאק פאתפיינדר – כלי-רכב מתוצרת חברת פונטיאק ניסאן פאת'פיינדר – כלי-רכב מתוצרת חברת ניסאן פאת'פיינדר (משחק תפקידים) – משחק תפקידים מסוגת הפנטזיה, מבוסס על מבוכים ודרקונים דגם מעבורת החלל פת'פיינדר – מעבורת חלל שנבנתה בידי נאס"א